— 233 — 



et outroy qu'il puissent prandre tout quanque j'ay et que je 

 pourrai havoir en meubles et en non meubles, pour vendre et 

 pour despandre et faire toute lour. voluntez, tant qu'il liaient 

 tout lour paiement entièrement des dites m livres, enssi comme 

 il est divisez par les termes escripts. Et promet ensor que tout 

 par la foy de mon corps donée, à tenir ostaiges à Dole et à faire 

 tenir à mon filz avec moy, tanque li paiement de m livres soient 

 acompliz, si corne je le promet en ces escript. Et en tesmoin- 

 gnaige de ceste chouse, ay je ceste lettre fait seeler du seel le 

 priour d'Arbois et du seal monsignour Guillame de Changins, 

 et si ay mis le mien seel avec. Ce fut fait l'an de l'Incarnation 

 Jhesu Christ qui court par mil ce et lv, ou mois de octembre. 



(Arch. du Doubs, B 4 , fol. 6. Cartulaire du 

 comté de Bourgogne. Copie de 1318.) 



Règlement concernant les offices de la Saunerie de Salins. 



(Deuxième moitié du xiv e siècle.) 



Pour le fait de la Saulnerie de Salins. 



C'est l'office du clerc de la Table de la Saulnerie, ouquel il sont 

 trois. 



Il doit mettre en escript touz les noms des marchans qui paient 

 saul en la Saulnerie, par le rapport des recepveurs, et du con- 

 sentement du marchant qui paie, ne les poulains ne doivent 

 apporter le sel aux marchans se n'est par son commandement. 

 Item, il doit garder son roolle que les recepveurs n'y haient po- 

 voir. Item,, il doit escripre les délivrances et faire bien et loiaul- 

 ment au temps qu'elles doivent estre délivrées. Item, il doit 

 garder que selon la vente qui courra, que amas de sel ne se 

 face en la ville. Item, doit faire les escroes des benaistiers, 

 fèvres, manouvriers et doit recevoir le roolle des buihons des 

 clers des saulx. Item, doit mettre en escript au roolle la cedule 

 du clerc des chemins, du maistre charpentier, du maistre fèvre 

 et de la mission de la porte de la Saulnerie et de touz autres 

 menuz ouvraiges, et faire le compte de la Saulnerie chascune 

 sepmaine. 



